4. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ. 188200 της 13/25 Σεπτ. 1967 (ΦΕΚ Β΄ 587) Περί συμπληρώσεως των υπ’ αριθ. 167307/65, Δ. 157932/1966 και Δ. 168729/1966 κανονιστικών αποφάσεων περί λεωφορείων αυτοκινήτων ιδιωτικής χρήσεως κυκλοφορούντων ως σχολικών. Έχοντες υπ’ όψιν: 1.Το άρθρ. 3 του Νόμ. 2119/1952, ως τούτο συνεπληρώθη δια του άρθρ. 8 του Ν.Δ. 4354/1964. 2.Τας υπ’ αριθ. 167307/65, Δ. 157932/66 και Δ. 168729/66 ημετέρας κανονιστικάς αποφάσεις, αφορώσας την κυκλοφορίαν των «σχολικών» λεωφορείων αυτοκινήτων ιδιωτικής χρήσεως. 3.Το άρθρ. 3 του Α.Ν. 4/1967, ως τούτο αντικατεστάθη δια του άρθρ. 2 του Α.Ν. 19/1967, αποφασίζομεν: Ανακεφαλαιούντες και συμπληρούντες προγενεστέρας ημετέρας κανονιστικάς αποφάσεις, ορίζομεν ως κάτωθι τας προϋποθέσεις και την διαδικασίαν χορηγήσεως εγκρίσεων θέσεως εις κυκλοφορίαν λεωφορείων αυτοκινήτων ιδιωτικής χρήσεως, ως «σχολικών», ως και τους όρους και τους περιορισμούς της κυκλοφορίας των ήδη κυκλοφορούντων τοιούτων λεωφορείων αυτοκινήτων: Ι.Δικαιούχοι Άδεια (έγκρισις) θέσεως εις κυκλοφορίαν λεωφορείου αυτοκινήτου ιδιωτικής χρήσεως, ως «σχολικού» χορηγείται παρ’ ημών ή του οικείου Νομάρχου εις φυσικά ή Νομικά πρόσωπα, επ’ ονόματι των οποίων λειτουργεί Σχολείον στοιχειώδους εκπαιδεύσεως (Νηπιαγωγείον ή Δημοτικόν) ή τοιούτον Μέσης εκπαιδεύσεως (Γυμνάσιον ή Λύκειον), βάσει σχετικής επ’ ονόματί των εγκρίσεως του Υπουργείου Παιδείας. Ομοία ως άνω άδεια (έγκρισις) χορηγείται και επ’ ονόματι ιδιοκτητών «Παιδικών Σταθμών». ΙΙ.Απαιτούμενα Δικαιολογητικά Δια την χορήγησιν εγκρίσεως θέσεως εις κυκλοφορίαν «σχολικού» λεωφορείου αυτοκινήτου ιδιωτικής χρήσεως, οι ιδιοκτήται των εν τη παρ. 1 της παρούσης αναφερομένων εκπαιδευτηρίων δέον, όπως υποβάλωσι μετ’ αιτήσεως εις το Υπουργείον ή εις την οικείαν Νομαρχίαν, κατά περίπτωσιν, τα κάτωθι δικαιολογητικά: 1.Βεβαίωσιν της αρμοδίας εκπαιδευτικής περιφερείας, εξ ης να προκύπτη ότι τελεί εν λειτουργία Σχολείον Στοιχειώδους Εκπαιδεύσεως (Νηπιαγωγείον ή Δημοτικόν) ή τοιούτον Μέσης Εκπαιδεύσεως (Γυμνάσιον ή Λύκειον) επ’ ονόματι του αιτούντος, ως και ο αριθμός των εις αυτό εγγεγραμμένων νηπίων ή μαθητών. Οι ιδιοκτήται Παιδικών Σταθμών αντί της ως  άνω    βεβαιώσεως   θα    υποβάλλουν     κεκυρωμέ (Αντί της σελ. 350,51(δ) Σελ. 350,51(ε) 325-137 Σχολικά Λεωφορεία 21.Ζ.ζ.1-4 νον αντίγραφον της αδείας λειτουργίας και ιδρύσεως Παιδικού Σταθμού εκ του Υπουργείου Κοινωνικής Προνοίας. 2.Υπεύθυνον δήλωσιν, θεωρημένην υπό της οικείας Αστυνομικής Αρχής, δια το γνήσιον της υπογραφής, εν η δηλούται, εάν ο ενδιαφερόμενος είναι κάτοχος και ετέρων σχολικών λεωφορείων και ποίων, ως και ο αριθμός των διαμενόντων μαθητών εκτός της έδρας του σχολείου Μέσης Εκπαιδεύσεως ή ο αριθμός των εγγεγραμμένων παίδων εις τον Παιδικόν Σταθμόν, κατά περίπτωσιν. 3.Πιστοποιητικόν κοινωνικών φρονημάτων εκ της οικείας Αστυνομικής Αρχής. 4.Τα αυτά ως άνω δικαιολογητικά απαιτούνται και δια την χορήγησιν εγκρίσεως αντικαταστάσεως κυκλοφορούντων «σχολικών» λεωφορείων αυτοκινήτων, δι’ ετέρων τοιούτων. ΙΙΙ.Όροι Κυκλοφορίας 1.Η κυκλοφορία των άνω «σχολικών» λεωφορείων επιτρέπεται μόνον δια την σχολικήν περίοδον, ως αύτη καθορίζεται υπό του Υπουργείου Παιδείας. 2.Τα σχολικά λεωφορεία χρησιμοποιούνται δια την αποκλειστικήν και άνευ καταβολής κομίστρου μεταφοράν των μαθητών ή νηπίων των οικείων Σχολείων ή Παιδικών Σταθμών, από τον τόπον διαμονής των εις το εκπαιδευτήριον ή παιδικόν σταθμόν και τανάπαλιν. 3.Κατ’ εξαίρεσιν επιτρέπεται δια των «σχολικών» λεωφορείων αυτοκινήτων, η άνευ καταβολής κομίστρου εκτέλεσις μορφωτικών και εκπαιδευτικών εκδρομών, εξικνουμένων εντός των ορίων του Νομού, ένθα, η έδρα του εκπαιδευτηρίου και κατά την διάρκειαν της σχολικής περιόδου, δια τους μαθητάς των οικείων Σχολών, προβλεπομένων υπό του προγράμματος εκπαιδεύσεως και αποβλεπουσών εις εμπέδωσιν γνώσεων δι’ επισκέψεως ιστορικών και πολιτιστικών μνημείων και έξαρσιν εθνικού φρονήματος της νεολαίας. Ο αριθμός των, δια των ως άνω σχολικών λεωφορείων αυτοκινήτων μεταφερομένων μαθητών κατά την εκτέλεσιν των εκδρομών, απαγορεύεται να είναι ανώτερος του υπό της αδείας κυκλοφορίας αυτών προβλεπομένου. 4.Εκτός της μεταφοράς των μαθητών των Σχολείων, δια των ως άνω λεωφορείων πάσα άλλη μεταφορά απαγορεύεται. Σελ. 350,52(ε) 323-138 ΙV.Τεχνικά Χαρακτηριστικά 1.Τα βάσει των άνω εγκρίσεων τιθέμενα εις κυκλοφορίαν λεωφορεία αυτοκίνητα ιδιωτικής χρήσεως, ως «σχολικά» δέον να είναι 8-36 θέσεων καθημένων επιβατών, συμπεριλαμβανομένης και της θέσεως του οδηγού και μη επιτρεπομένων ορθίων μαθητών εις πάσαν περίπτωσιν, καινουργή κατά το πλαίσιον και αμάξωμα αυτών ή μεταχειρισμένα αλλ’ εις αρίστην κατάστασιν. «Εις μεν την περίπτωσιν της προσκομίσεως καινουργούς λεωφορείου κατά το πλαίσιον και αμάξωμα αυτού, ο συνολικός χρόνος κυκλοφορίας τούτου, ως σχολικού, ορίζεται εις 18 έτη, από της χρονολογίας εκδόσεως της πρώτης αδείας κυκλοφορίας του αυτοκινήτου ως λεωφορείου. Εις δε την περίπτωσιν της προσκομίσεως μεταχειρισμένου λεωφορείου κυκλοφορήσαντος εν Ελλάδι ή εισαχθέντος ως τοιούτου εκ της αλλοδαπής, ο εναπομένων χρόνος κυκλοφορίας αυτού ως σχολικού, ορίζεται εις το διπλάσιον του υπολειπομένου τοιούτου εκ των 12 ετών, τον οποίον κατά Νόμον το λεωφορείον δικαιούται να κυκλοφορήση, πάντως δε του καθ’ οιονδήποτε τρόπον προκύπτοντος υλικού μη δυναμένου να υπερβή τα 14 έτη εν συνόλω». Η εντός « » δευτέρα περίοδος αντικατεστάθη ως άνω δια της παρ. 1 της υπ’ αριθ. Δ./210250 της 29 Νοεμ./13 Δεκ. 1967 αποφ. Υπ. Συγκοινωνιών (ΦΕΚ Β΄ 733). Διευκρινίζεται, ότι, προς καθορισμόν του συνολικού χρόνου κυκλοφορίας των εκ του εξωτερικού εισαγομένων μεταχειρισμένων αυτοκινήτων, ως σχολικών, θα ορίζεται ως ημερομηνία εκδόσεως της πρώτης αδείας κυκλοφορίας αυτών η 1 Ιανουαρίου του επομένου έτους, του έτους της κατασκευής των. 2.Μετά την πάροδον του κατά τα άνω οριζομένου χρονικού ορίου κυκλοφορίας των σχολικών λεωφορείων, ταύτα στερούνται του δικαιώματος της κυκλοφορίας των, η δε άδεια κυκλοφορίας των και αι κρατικαί πινακίδες αναγνωρίσεως αυτών, δέον να κατατίθενται εις την αρμοδίαν Υπηρεσίαν Συγκοινωνιών. 3.«Τα ήδη εν κυκλοφορία σχολικά λεωφορεία, αυτοκίνητα άτινα έχουν συμπληρώσει το δια της παρούσης καθοριζόμενον χρονικόν όριον κυκλοφορίας δέον, όπως αντικατασταθούν δι’ ετέρων τοιούτων μέχρι της 30.6.68». Η παρ. 3 αντικατεστάθη ως άνω δια της παρ. 2 της υπ’ αριθ. Δ./210250 της 29 Νοεμ./13 Δεκ. 1967 αποφ. Υπ. Συγκοινωνιών (ΦΕΚ Β΄ 733). 21.Ζ.ζ.4 Σχολικά Λεωφορεία 4.Τα «Σχολικά» λεωφορεία, δέον να φέρουν εξωτερικόν χρωματισμόν κίτρινον, ως το παρά ταις αρμοδίαις Υπηρεσίαις του Υπουργείου Συγκοινωνιών κατατειθέμενον σχετικόν υπόδειγμα αι δε τυχόν υπάρχουσαι πλευρικαί ζώναι ενισχύσεως των αμαξωμάτων να χρωματίζονται δια χρώματος της αρεσκείας του αμαξοποιού. Άνωθεν του ανεμοθώρακος των περί ων πρόκειται λεωφορείων ως και επί της οπισθίας πλευράς των, δέον, να αναγράφηται η λέξις «ΣΧΟΛΙΚΟΝ» επί δε των πλαγίων πλευρών αυτών η ονομασία της Σχολής. Το ύψος των χρησιμοποιηθησομένων στοιχείων να είναι τουλάχιστον 0,10 μ. το δε πάχος αυτών 1,5 εκ. του μέτρου. Η διάταξις του παρόντος εδαφίου έχει εφαρμογήν και δια τα ήδη εν κυκλοφορία ευρισκόμενα «σχολικά» λεωφορεία, ων ο εξωτερικός χρωματισμός δεν είναι σύμφωνος προς το κατά τα άνω οριζόμενον υπόδειγμα. Οι κάτοχοι των λεωφορείων τούτων, δέον όπως συμμορφωθούν με την παρούσαν διάταξιν μέχρι και της 31 Δεκ. 1967. 5.Η μετατροπή κοινών επιβατηγών αυτοκινήτων εις σχολικά λεωφορεία, απαγορεύεται. 6.Τα σχολικά λεωφορεία αυτοκίνητα δέον, όπως επιθεωρώνται υπό των αρμοδίων Υπηρεσιών Συγκοινωνιών άπαξ κατ’ έτος, βάσει προγράμματος της οικείας Υπηρεσίας Συγκοινωνιών. 7.Αι υπηρεσίαι Συγκοινωνιών δέον, όπως επί της χορηγουμένης αδείας κυκλοφορίας των Σχολικών λεωφορείων, ως και επί των απογραφικών δελτίων, αναγράφουν μέχρι ποίας χρονολογίας δύνανται να κυκλοφορούν ταύτα, πέραν της οποίας η κυκλοφορία των απαγορεύεται και διατηρούν τους σχετικούς φακέλλους των σχολικών λεωφορείων ιδιαιτέρως ώστε να καθίσταται ευχερής υπ’ αυτών ο έλεγχος εφαρμογής των δια της παρούσης οριζομένων. «8.Αι διατάξεις των κεφαλαίων ΙΙΙ και ΙV της παρούσης έχουσιν εφαρμογήν και επί των σχολικών λεωφορείων αυτοκινήτων των κυκλοφορούντων επ’ ονόματι των Νομικών Προσώπων Δημοσίου Δικαίου (Σχολικών Εφορειών Δημοτικών Σχολείων και Γυμνασίων κλπ.)». Η παρ. 8 προσετέθη δια της παρ. 3 της υπ’ αριθ. Δ./210250 της 29 Νοεμ./13 Δεκ. 1967 αποφ. Υπ. Συγκοινωνιών (ΦΕΚ Β΄ 733). Πάσα προγενεστέρα απόφασις ημών αφορώσα εις τους όρους κυκλοφορίας των σχολικών λεωφορείων καταργείται. 5. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ. 6262/553 της 25 Φεβρ./5 Μαρτ. 1973 (ΦΕΚ Β΄ 286) Περί ανακλήσεως των υπ’ αριθ. Δ. 129638/1963 και Δ. 192401/1967 αποφάσεων του Υπουργείου Ναυτιλίας, Μεταφορών και Επικοινωνιών. (Βλ. την αμέσως επομένην απόφασιν αρ. 6) 